b'\n_START_ARTICLE_\nMuamer Vugdali\xc4\x87\n_START_SECTION_\nKlubska kariera\n_START_PARAGRAPH_\nVugdali\xc4\x87 se je rodil Sabahudinu\xc2\xa0\xc2\xbbSa\xc5\xa1i\xc2\xab\xc2\xa0Vugdali\xc4\x87u, ki je bil v mladosti rokometni vratar. \xc5\xbde kot mladinec je za\xc4\x8del trenirati nogomet pri ljubljanski Olimpiji. Za prvo postavo kluba je prvi\xc4\x8d nastopil maja 1995 na tekmi proti klubu Jadran Dekani. Leta 1998 je prestopil v NK Maribor, s katerim je v sezoni 1999/00 nastopil v Ligi prvakov. Leta 2001 je podpisal pogodbo z ukrajinskim klubom \xc5\xa0ahtar Doneck. Za ta klub je nastopil na \xc5\xa1tirih tekmah, nato pa se je decembra 2001 vrnil v NK Maribor. V klubu je igral naslednji dve sezoni in pol, nato pa je prestopil v NK Dom\xc5\xbeale. Kasneje je bil \xc4\x8dlan naslednjih klubov: AEL Limassol, Niki Volos ter NK Interblock Ljubljana. Julija 2007 je podpisal pogodbo z bosansko-hercegovskim klubom FK \xc5\xbdeljezni\xc4\x8dar. Po eni sezoni igranja v Bosni se je vrnil v svoj prvi klub, NK Olimpija.\n_START_SECTION_\nReprezentan\xc4\x8dna kariera\n_START_PARAGRAPH_\nZa Slovensko nogometno reprezentanco je prvi\xc4\x8d nastopil 9. oktobra 1999 na tekmi proti Gr\xc4\x8diji. Za reprezentanco je nastopil na 27. tekmah, bil pa je tudi \xc4\x8dlan reprezentance na Svetovnem prvenstvu v nogometu 2002.'